அவன் அருவிச் சாரலில் வேங்கை பூக்கும் பெருமலை நாடன். அவன் என்னைப் பார்த்துப் புன்முறுவல் பூத்தான். (நான் என்ன செய்வேன்? நானும் என் வாயால் அவன் புன்னகையை அவனுக்குத் திருப்பித் தந்துவிட்டேன். (அதனால் என் நுதலில் பசலை) உன் நுதல் நன்னுதல். - தலைவன் தலைவி இயல்புகளைத் தோழி பழித்துக் கூறியபோது தலைவி தன்னைப் பழித்தது சரி என்றும், தன் காதலனைப் பழித்தது சரியன்று என்றும் சொல்கிறாள். பாடல் 97 (யானேயீண்டை)  நெய்தல்திணை தலைவி கூற்று யானே யீ்ண்டை யேனே யென்னலனே  <<  >>  யானே ஈண்டையேனே என் நலனே வானா நோயொடு கான லஃதே  <<  >> ஆனா நோயொடு கானல் அஃதே துறைவன் றம்மூ ரானே  <<  >> துறைவன் தம் ஊரானே மறையல ராகி மன்றத் தஃதே.  <<  >> மறை அலர் ஆகி மன்றத்து அஃதே. என்பது, வரைவு நீட்டித்தவழித் தலைமகள் தோழிக்குச் சொல்லியது.